Title: Activitat 1. Introducció del tema
Course: Llengua Catalana 6è Primària 1r T

Comencem aquest projecte a partir de la visualització d'aquest vídeos i preguntant a l'alumnat:

- Què són aquests vídeos?

- Quin missatge volen transmetre?

- A quin públic van dirigits?

- Busquen el mateix objectiu?

Aprendrem què és la publicitat, els tipus de publicitat que existeixen i els recursos literaris que fan servir els publicistes. Començarem per la unitat bàsica i essencial de la publicitat: l'eslògan, i continuarem endinsant-nos en aquest món màgic i creatiu fent una petita campanya publicitària.

Abans de fer-la, analitzarem diferents espots publicitaris per analitzar el que ens transmeten, quines són les intencions que els publicistes busquen i com són d'importants els colors, la música i la imatge.

Finalment, i com a publicistes per equips, crearem el nostre propi espot publicitari seguint tots el passos necessaris. Utilitzarem les tauletes per fer la gravació i un programa d'edició de vídeos per editar el nostre espot ( format mp4 ).

En paral·lel reforçarem conceptes d'ortografia i de gramàtica, així com els recursos literaris que fa servir el món de la publicitat.

Continguts que treballarem

Llengua catalana 6è | Ortografia | Gramàtica | Lèxic | Expressió escrita
Fem una campanya publicitària | L'accentuació de les vocals e/o perquè, per què, per a què | Predicat: Verbs copulatius i predicatius. Complement directe. | Paradoxa, reiteració, analogia, hipèrbole, metàfora i personificació; camp semàntic de la publicitat | El guió literari, el guió tècnic i el guió il·lustrat. L’eslògan

Planificació que seguirem

TEMA 2. Fem una campanya publicitària

- BLOC I: Fem una campanya publicitària

1. Introducció
2. Què és la publicitat?
3. Lèxic: camp semàntic de la publicitat
4. Per què creus que és important la publicitat? Continua havent sexisme? Tu què en penses?

- BLOC II: Fem una campanya publicitària

1. Comprensió lectora: Estereotips de gènere
2. Lèxic: recursos expressius literaris
3. Gramàtica: complement directe

- BLOC III: Fem una campanya publicitària

1. Expressió escrita: Fem un eslògan
2. Ortografia: vocal neutra a/e, o/u

- BLOC IV: Fem una campanya publicitària

1. Analitzem anuncis de la televisió
2. Expressió oral: exposició oral d’un anunci
3. Ortografia: perquè / per què / per a què

- BLOC V: Fem una campanya publicitària

1. Fem un espot publicitari: guió literari, guió tècnic i guió il·lustrat
2. Editem l’espot i el presentem